บลจ.แลนด์ลั่นพร้อมตั้งรีท
ครวญอุตสาหกรรมยังไร้&#8216;ทรัสตี&#8217;บัวหลวงจ่อเปิดตัวกองอสังหาฯ
25 เม.ย. 2556

ครวญอุตสาหกรรมยังไร้‘ทรัสตี’บัวหลวงจ่อเปิดตัวกองอสังหาฯ
บลจ.แลนด์ แอนด์ เฮ้าส์ ลั่นพร้อมออกกองรีท อุตสาหกรรมติดปัญหาไร้ทรัสตี 
นางจันทนา กาญจนาคม กรรมการผู้จัดการ บริษัทหลักทรัพย์จัดการกองทุน (บลจ.) แลนด์ แอนด์ เฮ้าส์ กล่าวว่า บลจ.แลนด์ แอนด์ เฮ้าส์ มีความพร้อมที่จะออกและบริหารกองทรัสต์ เพื่อการลงทุนในอสังหาริมทรัพย์ (รีท) นอกจากนี้ยังมีเจ้าของทรัพย์หลายรายที่พร้อมจะออกกองทรัสต์ด้วยเช่นกัน 
อย่างไรก็ตาม ปัญหาในการออกกองทรัสต์ขณะนี้คือ ยังไม่มีทรัสตี หรือผู้ดูแลผลประโยชน์ของกองทรัสต์ โดยเชื่อว่าส่วนใหญ่จะยังอยู่ระหว่างการศึกษารายละเอียด โดยเฉพาะในแง่มุมของกฎหมายและขอบเขตความรับผิดชอบของคณะกรรมการและผู้ถือหุ้น 
“จนถึงขณะนี้ก็ยังไม่มีใครยืนยันว่า จะยื่นขอเป็นทรัสตี ซึ่งทรัสตีจะเป็นคนที่มีบทบาทอย่างมากในรีท เพราะต้องทำหน้าที่ดูแลอสังหาริมทรัพย์ ต้องมีความเชี่ยวชาญในการบริหารอสังหาริมทรัพย์ นอกเหนือจากความรู้ด้านการเงินเหมือนกับผู้จัดการกองทุน เพราะทรัสตีต้องเป็นผู้ดูแลผลประโยชน์ที่แท้จริง ซึ่งบุคลากรที่จะเข้ามาทำหน้าที่ทรัสตีมีอยู่ไม่มากนัก เพราะฉะนั้นจึงเสนอว่า ทรัสตีควรมีเวลาในการเตรียมตัวมากกว่านี้” นางจันทนา กล่าว
ในปีนี้ บลจ.แลนด์ แอนด์ เฮ้าส์ มีแผนออกกองทุนอสังหาริมทรัพย์ใหม่และเพิ่มทุนกองทุนเดิม มูลค่ารวมประมาณ 2 หมื่นล้านบาท 
“สำหรับกองทุนที่จะออกใหม่ยังอยู่ระหว่างพิจารณาว่า จะออกเป็นกองทุนอสังหาริมทรัพย์ หรือจะเป็นรีท ที่จะทำให้เป็นประโยชน์มากกว่ากัน นอกจากนี้ การออกเป็นรีทจะต้องรวมอสังหาริมทรัพย์ประเภทเดียวกันไว้ในกองเดียวเท่านั้น เพราะฉะนั้นจึงขึ้นอยู่กับเจ้าของอสังหาริมทรัพย์ว่าจะตัดสินใจอย่างไร” นางจันทนา กล่าว 
นายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า บลจ.กรุงไทย อยู่ระหว่างศึกษาการยื่นขอใบอนุญาตในการเป็นทรัสตี เพื่อบริหารจัดการกองรีท ขณะเดียวกันกองทุนอสังหาริมทรัพย์จะออกใหม่ได้ในปีนี้เป็นปีสุดท้าย จึงจะเห็นกองใหม่อีกมาก
นายสุทธิพงศ์ ทั้งนี้กองทุนจะต้องได้รับมติอนุมัติด้วยคะแนนเสียงเกินกึ่งหนึ่งของจำนวนหน่วยลงทุนที่จำหน่ายได้แล้วทั้งหมดของผู้ถือหน่วยลงทุนที่มีสิทธิออกเสียงของกองทุนรวม โดยการนับคะแนนเสียงของผู้ที่มีสิทธิออกเสียงทั้งหมดดังกล่าวบริษัทจัดการจะไม่นับรวมคะแนนเสียงของผู้ถือหน่วยลงทุนที่มีส่วนได้เสียในการลงทุนในอสังหาริมทรัพย์หรือสิทธิการเช่าอสังหาริมทรัพย์ในมติดังกล่าว หรือที่เป็นเจ้าของ ผู้ให้เช่า ผู้โอนสิทธิการเช่าหรือผู้ให้สิทธิในอสังหาริมทรัพย์ที่กองทุนรวมได้มาจากการลงทุนหรือที่จะลงทุนเพิ่มเติม พัวพันธ์ประเสริฐ รองกรรมการผู้จัดการ กลุ่มธุรกิจกองทุนอสังหาริมทรัพย์ บลจ.บัวหลวง กล่าวว่า บริษัทเตรียมออกกองทุนอสังหาริมทรัพย์ ลงทุนในสินทรัพย์ประเภทโรงแรม 2 แห่ง ตั้งอยู่ในจังหวัดท่องเที่ยว 
“โรงแรมแห่งแรกระดับ 45 ดาว เป็นประเภทสิทธิการเช่าจำนวน 100 ห้อง ซึ่งราคาห้องพักคืนละหลายหมื่นบาท โดยโรงแรมมีอัตราผู้เช่าประมาณ 3040% ส่วนโรงแรมอีกแห่งมีอัตราเช่า 70% คาดว่าอีกไม่นานนี้น่าจะเปิดตัวได้” นายสุทธิพงศ์ กล่าว
นอกจากนี้ พบว่าราคาสินทรัพย์ต่างๆ ปรับตัวเพิ่มขึ้นค่อนข้างมาก ทำให้หาสินทรัพย์จัดตั้งกองยากขึ้น เพราะเจ้าของกิจการไม่อยากขายหรือตั้งราคาขายแพง จึงทำให้ผลตอบแทนที่ผู้ลงทุนจะได้ก็น้อยลง